stanford-oval/wikipedia huggingface dataset:
גיטרה ולנשום (שיר)
הצלחה מסחרית

"גיטרה ולנשום" הפך ללהיט ברחבי ישראל. הוא הגיע בשיאו למקום העשירי במצעד של "היטליסט", המבוסס על נתוני סטרימינג שבועיים.
מיקומי שיא

|   ‏‏‏  מצעדים ודירוגים (2025)> מדינה |   ‏‏‏  מצעדים ודירוגים (2025)> מצעד |   ‏‏‏  מצעדים ודירוגים (2025)> מיקום שיא |   ‏‏‏  מצעדים ודירוגים (2025)>  |
| --- | --- | --- | --- |
|  ישראל | היטליסט | 5  |  |
הערות שוליים

↑   אושר כהן – גיטרה ולנשום, סרטון  באתר יוטיוב
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, ‏11 במרץ 2025
| אושר כהן |
| --- | --- | --- |
| דיסקוגרפיה ‏•‏‏ שירים | דיסקוגרפיה ‏•‏‏ שירים |  |
| אלבומי אולפן | נזכר בעיניה ‏•‏‏ חיכיתי לך |  |
| מיני-אלבומים | אושר ‏•‏‏ Part II ‏•‏‏ The Last Episode ‏•‏‏ Next Episode ‏•‏‏ גיטרה ולנשום |  |
| סינגלים | "כתבתי לך" ‏•‏‏ "עוד רגע" ‏•‏‏ "לחיות בנפרד" ‏•‏‏ "נזכר בעיניה" ‏•‏‏ "רק איתך ודי" ‏•‏‏ "חולם אותך" ‏•‏‏ "עזבי את חיי" ‏•‏‏ "בואי נברח" ‏•‏‏ "המרחק ממך" ‏•‏‏ "ברגעים שאת הולכת" ‏•‏‏ "מאמי מאמי" ‏•‏‏ "מי אמור" ‏•‏‏ "עיר תחתית" ‏•‏‏ "בא לי בא לי" ‏•‏‏ "ידיים אוהבות" ‏•‏‏ "לב שבור" ‏•‏‏ "טרי בריו - גרסה מזרחית" ‏•‏‏ "אני שונא אותך" ‏•‏‏ "בואי נדבר" ‏•‏‏ "מה את עושה לי" ‏•‏‏ "מרגיש שלך" ‏•‏‏ "עצבים בגוף" ‏•‏‏ "ציפרלקס" ‏•‏‏ "מה הוא יודע" ‏•‏‏ "ביי" ‏•‏‏ "הריני מקשר" ‏•‏‏ "כל הזמן אומרת" ‏•‏‏ "מי עוד יחבק" ‏•‏‏ "תחזרי מהר" ‏•‏‏ "אני אוהב אותך" ‏•‏‏ "ככה בלי שלום" ‏•‏‏ "זוגות כאלה" ‏•‏‏ "שירים של עומר" ‏•‏‏ "הנה את בוכה" ‏•‏‏ "עושה לי בלאגן" ‏•‏‏ "קפה אצל ברטה" ‏•‏‏ "רעשים" ‏•‏‏ "מקבל על עצמי" ‏•‏‏  "תמונות שלך" ‏•‏‏ "שומר עליך" ‏•‏‏ "אהובי לב אדום" ‏•‏‏ "חמישי שישי" ‏•‏‏ "בסוף נרקוד" ‏•‏‏ "בשבילך" ‏•‏‏ "תרקדי (7.10.23)" ‏•‏‏ "קווים לדמותו" ‏•‏‏ "פלסטרים" ‏•‏‏ "אין כמו בבית" ‏•‏‏ "לופ" |  |
| סינגלים שיווקיים | "לתת ולקחת" |  |
| שירים אחרים | "אהבה" ‏•‏‏ "אין אותי" ‏•‏‏ "איפה אתה" ‏•‏‏ "אני פה" ‏•‏‏ "גיטרה ולנשום" ‏•‏‏ "ה' יברך אותך" ‏•‏‏ "לופ" ‏•‏‏ "מאחל לך טוב" ‏•‏‏ "מנגן ושר" ‏•‏‏ "עד שיירד הסהר" |  |
השהיה (שבת)

השארת מאכל על גבי כירת גז גלויה בכניסת השבת מותרת כאשר המאכל כבר מבושל, ואסורה כאשר המאכל בשלב בישול מוקדם
השארת מאכלים על גבי אש באופן המותר, כשהאש מכוסה ב'בלעך'.
בהלכות שבת, הַשְׁהָיָה (בשיח ההלכתי נקראת גם שְהִיָה) היא השארת מאכל מבושל או מאכל שנמצא בתהליכי בישול על גבי מקור חום קודם לכניסת השבת, וזאת על מנת לאוכלו בשבת כשהוא חם, לדוגמה השארת סיר חמין על גבי פלטת שבת. מדין התורה מותר להשהות תבשיל קודם לשבת ללא כל הגבלה, וזאת מתוך העיקרון שמותר להשאיר בערב שבת מזון בתהליך בישול שאינו מצריך את התערבות האדם, ויושלם מעצמו בשבת. מדרבנן ישנן מגבלות על השהיית תבשילים מלפני שבת כאשר ישנו חשש שאדם יבוא להגביר את עוצמת האש על מנת למהר את הבישול, ובכך יעבור על מלאכת בישול ועל מלאכת מבעיר.
ערך זה עוסק בהשהייה מלפני שבת, בעוד נתינת תבשיל חי על גבי מקור חום בשבת עצמה אסורה מהתורה מכח מלאכת מבשל, והשהיית מאכל מבושל על גבי מקור חום בשבת (כלומר, חימומו מחדש) מותרת בהגבלות שונות, ראו בערך בישול (מלאכה). החזרת תבשיל על גבי מקור חום לאחר שהוסר ממנו בשבת נידונת בערך חזרה, והשהיית מאכל כאשר הוא מכוסה מכל עבריו נידונת בערך הטמנה.
מקור הדין

במשנה במסכת שבת נאמר:
אין צולין בשר, בצל, וביצה, אלא כדי שיצולו מבעוד יום (=קודם לכניסת שבת). אין נותנין פת לתנור עם חשכה (=בשעת כניסת שבת) ולא חררה על גבי גחלים, אלא כדי שיקרמו פניה מבעוד יום...
על פי המשנה אין משהים מאכלים בתהליכי בישול על גבי מקור חום בכניסת שבת, אלא אם כן הם עברו שלב בישול מסוים.
המפרשים מסבירים את איסור זה בגזרת חכמים מחשש שמא יבוא אדם להגביר את האש של מקור החום על מנת לזרז את הבישול, על מנת שהמאכל יהיה מוכן בזמן לסעודת ליל שבת ('שמא יחתה בגחלים'), דבר האסור מהתורה הן מכח מלאכת בישול והן מכח מלאכת מבעיר.
הגמרא דנה בשיעור הבישול המינימלי הנצרך על מנת להתיר השהייה לאחר גזרת חכמים זו:
וכמה: אמר רבי אלעזר אמר רב: כדי שיצולו מבעוד יום כמאכל בן דרוסאי... תניא חנניא אומר: כל שהוא כמאכל בן דרוסאי - מותר להשהותו על גבי כירה, ואף על פי שאין גרופה וקטומה
על פי הגמרא שיעור הבישול הנצרך הוא שיעור מאכל בן דרוסאי, שיעור המוגדר כשליש או חצי בישול. שיעור זה קרוי על שם שודד בן זמן המשנה שאכל את מאכליו כשהם מבושלים בשיעור זה על מנת להספיק להימלט בזמן ולהימנע מלכידה. השיעור במקביל לדבר הנאפה הוא כדי שיקרמו פני הפת, כלומר תיווצר שכבה קשה בתחתית הבצק.
מקור הדין > חשש הגברת האש לפי מקום הבישול וחומר ההיסק

החשש שאדם יבוא להגביר את האש על מנת לזרז את זמן הבישול ('שמא יחתה בגחלים') מותנה בעוצמת החום של מקור החום. המשנה וגמרא מבדילים בין סוגי תנורים שונים עם עוצמות חום שונות (כירה, כופח ותנור), סוגים שונים של חומרי היסק (קש וגבבא, עצים, גפת), ומצב הגחלים (גחלים במצב רגיל מול גחלים שנגרפו ופוזר עליהם אפר ('נקטמו'), פעולה המובילה לכיבוי הגחלים), כל זה לפי נוהגי הבישול בזמן הקדום. החשש להגברת האש גובר כאשר האש חזקה יותר, ויורד כאשר האש חלשה יותר.
תנור נחשב לבעל החום הרב ביותר, ולכן ישנו בו חשש מתמיד להגברת האש, אף כשמוסק בקש, שהוא חומר בעירה שאינו מותיר אחריו גחלים, וגם אם הוסק בחומר אחר כגון עצים לאחר שגחליו נגרפו ונקטמו. כירה נחשבת לבעלת חום נמוך יחסית, והחשש להגברת האש קיים בה רק כאשר הכירה הוסקה בעץ ובגפת ולא נגרפה ונקטמה. החשש מתבטל כאשר הכירה הוסקה בקש, או כאשר הוסקה בחומר בעירה חזק יותר אך גחליה נגרפו ונקטמו. הכופח נחשב לבעל חום בינוני בין תנור לכירה, והחשש להגברת האש קיים בו בכל מקרה שהוסק בעץ או בגפת, אך אינו קיים כאשר הוסק בקש, אף אם גחליו לא נגרפו ונקטמו. לגבי מקורות חום מודרניים, ראו בהמשך.
שיטות הראשונים

ישנן שתי שיטות מרכזיות בראשונים:
התוספות רש"י ועוד סוברים שהאיסור על השהיית תבשיל קודם לשבת הוא רק כאשר מתמלאים שני תנאים:
התבשיל לא הגיע לשיעור בישול של 'מאכל בן דרוסאי'.
החום במקום הבישול רב ויש חשש להגברתו (כירה שאינה גרופה וקטומה, תנור אפילו גרוף וקטום).
כאשר אין חשש להגברת החום (כירה גרופה וקטומה) - השהיית התבשיל מותרת. גם השהיית תבשיל שעבר את שיעור בישול של 'מאכל בן דרוסאי' - מותרת, ואין חוששים שאדם יבוא להגביר את האש, אף במאכל שהמשך בישולו משביחו ('מצטמק ויפה לו'), ואף כאשר החום במקום הבישול רב.
לעומת זאת, הרמב"ם הרי"ף ועוד סוברים כי החשש להגברת האש קיים בכל מקרה שהבישול משביח את המאכל, ולא רק כאשר המאכל טרם הגיע לדרגת הבישול של מאכל בן דרוסאי. לפי שיטת זו השהיית תבשיל אסורה בהתמלא שני תנאים:
המשך הבישול משביח את המאכל (בין אם הבישול הסתיים ('מצטמק ויפה לו') או שהבישול טרם הסתיים).
החום במקום הבישול רב וישנו חשש להגברת האש (כירה שאינה גרופה וקטומה, תנור אפילו גרוף וקטום).
לפי שיטה זו השהיה מותרת ללא הגבלה רק בתבשיל שהושלם בישולו והמשך חימומו מזיק לו ('מצטמק ורע לו'), ובכל מקרה אחר השהיה מותרת רק בכירה גרופה וקטומה.
המחלוקת בין הראשונים מבוססת על מחלוקת בגמרא בפרשנות המשנה בתחילת פרק שלישי במסכת שבת, האם היא עוסקת רק בחזרה, או גם בהשהיה.
שיטות הראשונים > להלכה

השולחן ערוך הביא תחילה את שיטת הרמב"ם, ולאחריה בשם 'יש אומרים' את שיטת התוספות, ואילו הרמ"א כתב כי המנהג באשכנז הוא כשיטת רוב הראשונים.
המשנה ברורה המליץ להחמיר כשיטת הרמב"ם. הכף החיים כתב שהמנהג ביהדות ספרד היה להקל כשיטת רוב הראשונים בדין זה.
השהיית תבשיל חי

השהייה מותרת גם במקרה שבעת כניסת השבת התבשיל עדיין חי, כך שלבישולו דרוש עוד זמן ארוך, ועל כן הוא מתוכנן להישמר לסעודה השנייה של שבת, ומנגד אין אפשרות מעשית למהר את הבישול על מנת להכשיר את התבשיל לאכילה עוד בסעודת שבת הראשונה. כתוצאה מכך מתבטל החשש להגברת האש על מנת למהר את הבישול. השהיה במקרה כעין זה מותרת גם אם הוספה רק חתיכת מאכל אחת שלבישולה דרוש זמן מרובה לתוך תבשיל מוכן, היות שהחתיכה שהוספה מעידה שהתבשיל מיועד לסעודה השנייה של שבת. גם הרמב"ם הסכים לכך שהשהיית תבשיל חי מותרת, היות שבמקרה כזה אין חשש להגברת האש.
האחרונים כתבו שעיקרון זה נכון רק לגבי בשר שעובר תהליך בישול ארוך, אך לא למאכל חי שמתבשל מהר, וכן נכון רק במקרה של בישול אך לא לגבי תהליך צלייה, היות שצלייה היא פעולה מהירה יותר מבישול, וחוזר החשש שאדם יבוא למהר את הצלייה על ידי הגברת עוצמת האש.
השהיית תבשיל חי > השהיית מאכל הנאכל חי

מאכלים שנאכלים חיים, לדוגמה: פירות, נחשבים כמאכלים שהגיעו לשיעור בישול של מאכל בן דרוסאי, ועל כן מותרת השהייתם גם כשהם חיים ללא הגבלה.
טיחה בטיט

טיחה היא אטימת פתח התנור (או מקור חום אחר) באמצעות טיט, דבר המקשה על פתיחת התנור. על פי הגמרא, כאשר פי התנור נאטם בטיט - מתבטל החשש של הגברת האש, ועל כן השהיה תהיה מותרת ללא הגבלה.
בראשונים מובאים שני הסברים לגמרא זו:
הרמב"ם מסביר את עניין הטיחה בכך שאדם ימנע לפתוח את התנור כאשר המאכל המתבשל יפגע מהרוח שתיכנס לתנור, ולכן טיחת התנור תתיר השהייה ללא הגבלה רק כאשר המאכל המתבשל הוא מאכל שבישולו יפגע אם התנור יפתח באמצע הבישול.
הטור מסביר את עניין הטיחה בכך שהאדם יזכר כי אסור להגביר אש בשבת במשך הזמן הנדרש להסרת הטיט הנוקשה מפתח התנור, ולכן לשיטת הטור מותרת השהיה של מאכל מכל סוג ללא הגבלה כאשר פתח התנור נאטם בטיט.
השולחן ערוך פסק כשיטת הרמב"ם, אך הרמ"א פסק כשיטת הטור. בקהילות של יהדות אשכנז נהגו לטוח את התנור בטיט גם במקרים שהשהיה הייתה מותרת גם ללא הטיחה בטיט, כחומרא.
טיחה בטיט > פתיחה וסגירה של תנור שנטוח בטיט בשבת

מותר לפתוח בשבת את התנור שנטוח בטיט גם אם הטיט יבש, ואין בכך משום מלאכת סותר, היות שהטיט מיועד לשבירתו בשבת. פתיחת התנור מותרת גם אם נראה שהגחלים העמומות בתנור מתלהטות מעט לאחר הפתיחה.
סגירת התנור לאחר פתיחתו מותרת אם אין גחלים לוחשות בתנור, כך שלא יהיה כיבוי של הגחלים לאחר סגירה. אם ישנם גחלים לוחשות, סגירה הרמטית אסורה משום מלאכת מכבה, ומותרת רק על ידי אינו יהודי.
אם התבשילים בתנור עוד לא סיימו את תהליך בישולם, סגירת התנור לאחר פתיחתו אסורה משום מלאכת מבשל, היות שסגירת התנור תביא להגברת החום ולזירוז הבישול. במקרה כעין זה אסורה גם אמירה לגוי שיסגור את התנור.
סמיכה

סמיכה היא השהיית תבשיל בסמוך למקור החום, ולא על גבו (לדוגמה בסמוך לדפנות התנור). סמיכה מותרת מלפני שבת בכירה שחומה נמוך יחסית (אפילו אם הכירה אינה גרופה וקטומה), ואסורה בתנור שחומו גבוה יחסית, וזאת מתוך החשש שהאדם יבוא להגביר את עוצמת החום ויעבור על מלאכת מבעיר.
השהיה על גבי מקורות חום מודרניים

עם תחילת השימוש בחשמל ובגז לחימום ולבישול בעת המודרנית עלתה שאלת השהיית התבשילים בתוך תנור חשמלי, על גבי כירה חשמלית ועל גבי כירה המוזנת בגז בישול, שגם בהם ניתן להגביר את החום על מנת להאיץ את הבישול. בין השאר נידונה האפשרות לכסות את הכפתורים השולטים בעוצמת החום כתחליף לגריפה וקטימה בזמן העתיק.
מקובל בבתים פרטיים להשהות מאכלים בכניסת שבת על גבי פלטת שבת, שהיא פלטת מתכת עם גוף חימום חשמלי בעל עוצמת חום קבועה ובלתי ניתנת לשינוי. ההתייחסות ההלכתית לפי רוב הפוסקים אל פלטת השבת היא כאל 'כירה גרופה וקטומה', עליה מותר להשהות תבשילים ללא תלות בשלב הבישול, היות שאין כל יכולת מעשית להגביר את עוצמת חומה.
יש בתים בהם אין משתמשים בפלטה, אלא מניחים את האש הרגילה של הגז דולקת, ומקובל לכסות את כירת הגז ביריעת מתכת (נקראת בפי רבים "בלֶעך" = מיידיש), או אזבסט ועליו להניח את מאכלי השבת, ובכך גרמו לכירה להיות ככירה "קטומה" לפי הרבה פוסקים, שכן בכך ממעטים את מקור החום. היו דעות הלכתיות שערערו על פתרון זה מכיוון שהם סוברים שהברזל אינו ממעט את החום והוא דרך בישול.
השהיה על גבי מקורות חום מודרניים > השהיה של מאכל על גבי מקור חום כבוי שיופעל באמצעות שעון שבת

בעזרת שימוש בשעון שבת ניתן לתזמן הפעלת מקור חום חשמלי במהלך השבת. באחרונים נדונה השאלה האם ניתן להניח מאכל שאינו מבושל קודם לכניסת השבת ולכוון את שעון השבת כך שיפעיל את מקור החום במהלך השבת וכך יתבשל המאכל (דוגמה אחרת לכך היא הנחת מאכל שאינו מבושל על גבי פלטת שבת כבויה עקב הפסקת חשמל בזמן כניסת שבת). בשאלה זו פסקו הרב שלמה זלמן אויערבאך והרב עובדיה יוסף להיתר.
הערות שוליים

↑  מחלוקת רש"י ורמב"ם
↑  שולחן ערוך אורח חיים רנד סעיף ה
↑  תוספות שבת, לז עמוד א, ד"ה לעולם.
↑  רש"י, מסכת שבת, דך לז עמוד ב, ד"ה 'ורב ששת'
↑  רב האי גאון, רשב"א, רבינו חננאל ולכאורה הרא"ש(בדעת הרא"ש נחלקו הביאור הלכה סימן רנג,א והחזון איש -אם הרא"ש באמת פוסק להקל או שרק מביא מקום להקל)
↑  רמב"ם הלכות שבת, פרק ג, הלכה ד
↑  רי"ף על שבת טז, א
↑  הרמב"ן במלחמות ה' על הריף טז עמוד א.
↑  מסכת שבת, דף לו, עמוד ב.
↑  שולחן ערוך, אורח חיים, רנג א.
↑  אורח חיים סימן רנג
↑  טורי זהב ומגן אברהם
↑  טור אורח חיים רנד, ערוך השולחן אורח חיים סימן רנד סעיף א.
↑  הרב יחיאל מיכל הלוי אפשטיין, ערוך השולחן, אורח חיים, סימן רנ"ד, סעיף י'
↑  תלמוד בבלי, מסכת שבת, דף י"ח, עמוד ב'
↑  משנה תורה לרמב"ם, ספר זמנים, הלכות שבת, פרק ג', הלכה י"ג
↑  טור אורח חיים רנד
↑  הרב יחיאל מיכל הלוי אפשטיין, ערוך השולחן, אורח חיים, סימן רנ"ג, סעיף כ"ז
1 2  הרב יחיאל מיכל הלוי אפשטיין, ערוך השולחן, אורח חיים, סימן רנ"ט, סעיף ח'
1 2  הרב יחיאל מיכל הלוי אפשטיין, ערוך השולחן, אורח חיים, סימן רנ"ט, סעיף ט'
↑  רבי בנימין זילבר, ברית עולם, גם החזון איש ערער על כך, עיין שם.
↑  השהיה על פלטה חשמלית, הרב זלמן מלמד, אתר ישיבה
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
פלטה חשמלית. כלי עליו מותר להשהות את מאכלי השבת במשך השבת
גילברט (סרט)

| --- | --- |

כרזת הסרט
 בימוי:  ניל ברקלי
 הופק בידי:  אדי שמידט
 תסריט:  ניל ברקלי   ג'יימס לצ'ה
 שחקנים ראשיים:  גילברט גוטפריד 
 מדינה:  ארצות הברית ארצות הברית
 חברת הפקה:  Future You Pictures
 חברה מפיצה:  Gravitas Ventures
 שיטת הפצה:  וידאו על פי דרישה 
 הקרנת בכורה:  ארצות הברית 20 באפריל 2017
 משך הקרנה:  94 דקות
 שפת הסרט:  אנגלית
 סוגה:  סרט תיעודי
 מקום התרחשות:  ניו יורק 
 הכנסות באתר מוג'ו:   gilbert
 gilbertmovie.com
 דף הסרט ב־IMDb
 
גילברט (באנגלית: Gilbert) הוא סרט תיעודי אמריקאי משנת 2017 בבימויו של הבמאי ניל ברקלי, המתאר את הקריירה ואת חייו של הקומיקאי היהודי-אמריקאי גילברט גוטפריד.
פרסום וביקורות

בכורת הסרט הייתה ב-20 באפריל 2017, בפסטיבל הסרטים טרייבקה, ולאחר מכן הוקרן גם בפסטיבל הוט דוקס ובפסטיבל הסרטים deadCENTER ויצא לאקרנים בחודש נובמבר. ב-14 בנובמבר 2017 עלה הסרט לאייטונס.
רוב הביקורות לסרט היו חיוביות, ובפסטיבל הסרטים deadCENTER זכה בפרס חבר השופטים המיוחד לסרט התיעודי הטוב ביותר.
מהמשתתפים

גילברט גוטפריד
ארלין גוטפריד
לואיס בלק
דיק ואן דייק
סוזי אסמן
ג'ים גפיגן
וופי גולדברג
ריצ'רד קיינד
ארטי לאנג
ג'יי לנו
האווי מנדל
בוב סאגט
הערות שוליים

↑  Gilbert Gottfried, Gilbert Gottfried on His Infamous 9/11 Joke and ‘Too Soon’, Vulture (באנגלית אמריקאית)
↑  Matt SingerMatt Singer, ‘Gilbert’ Trailer: Meet the Real Gilbert Gottfried, ScreenCrush (באנגלית)
↑  Hale, Mike (2017-04-18). "Mark Your Calendar: The Tribeca Film Festival, Day by Day". The New York Times (באנגלית אמריקאית). ISSN 0362-4331. נבדק ב-2022-07-19.
↑  Zac Posen, Gilbert Gottfried among many visiting Toronto for Hot Docs festival, thestar.com, ‏2017-04-11 (באנגלית)
↑  Joe McGovern September 12, 2017 at 03:53 PM EDT, 'Gilbert' Trailer: Prepare to Be Shocked by This Sweet Portrait of Gilbert Gottfried, EW.com (באנגלית)
↑  Ethan Anderton, 'Gilbert' Trailer: Gilbert Gottfried Is Surprisingly Chill In A New Biographical Documentary, SlashFilm.com, ‏2017-09-18 (באנגלית אמריקאית)
↑  Joe McGovern (2017-04-17). "2017 See the poster for the gonzo, unexpectedly touching Tribeca doc about Gilbert Gottfried". Entertainment Weekly. נבדק ב-2017-04-25.
↑  Catherina Gioino (2017-04-20). "2017 Tribeca Film Review: Gilbert". The Young Folks. נבדק ב-2017-04-25.
↑  Hubert Vigilla (2017-04-26). "Tribeca Capsule Review: Gilbert". Flixist. נבדק ב-2017-04-27.
↑  Lillie-Beth Brinkman, Around Town: Film festival winners | The Journal Record, ‏2017-06-15 (באנגלית אמריקאית)
↑  Gilbert (2017) - IMDb, נבדק ב-2022-07-17
לפני המבול

| --- | --- |

 בימוי:  פישר סטיוונס 
 הופק בידי:  לאונרדו דיקפריו 
 שחקנים ראשיים:  לאונרדו דיקפריו ריצ'רד קרלסון דונלד טראמפ אלחנדרו גונסלס איניאריטו ג'ורג' הרברט ווקר בוש אילון מאסק ביל קלינטון ברק אובמה אנגלה מרקל 
 מוזיקה:  מוגוואי, אטיקוס רוס, טרנט רנזור, גוסטבו סנטאולאלה 
 מדינה:  ארצות הברית 
 חברת הפקה:  Appian Way Productions 
 חברה מפיצה:  ערוץ נשיונל ג'יאוגרפיק, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  2016 
 משך הקרנה:  96 דק' 
 שפת הסרט:  אנגלית 
 סוגה:  סרט תיעודי 
 www.beforetheflood.com
 דף הסרט ב־IMDb
 
לפני המבול (באנגלית: Before the Flood) הוא סרט תיעודי משנת 2016 בנושא שינויי אקלים בבימויו של פישר סטיבנס. הסרט הופק כשיתוף פעולה בין סטיבנס, לאונרדו דיקפריו, ג'יימס פאקר, ברט ראטנר, טרבור דוידוסקי וג'ניפר דייוויסון קילורן. מרטין סקורסזה הוא מפיק הסרט.
הסרט מתאר את השפעות שינויי האקלים באזורים שונים בעולם, ודן בהכחשת שינויי אקלים. אנשי ציבור רבים התראיינו לסרט. במטרה לקזז את פליטת הפחמן של ההפקה, יוצרי הסרט שילמו מס פחמן (אנ') מרצון.
הסרט הוקרן בבכורה בפסטיבל הסרטים הבינלאומי בטורונטו בספטמבר 2016, ויצא לאקרנים ב-21 באוקטובר. הוא שודר בערוץ נשיונל ג'יאוגרפיק ב-30 באוקטובר. כחלק מהמחויבות של נשיונל ג'יאוגרפיק לסיקור שינויי אקלים, הסרט התיעודי הופץ ללא תשלום בפלטפורמות שונות. הוא קיבל ביקורות חיוביות רבות.
תוכן

הסרט מציג את דיקפריו מבקר באזורים שונים על פני הגלובוס, חוקר את השפעת ההתחממות הגלובלית. דיקפריו מתייחס שוב ושוב לטריפטיכון מהמאה ה-15 מאת הירונימוס בוש, גן התענוגות הארציים, שהיה תלוי מעל עריסתו כתינוק, ושהוא משתמש בו כאנלוגיה למהלך הנוכחי של העולם לעבר חורבן פוטנציאלי. הסרט גם מתעד, בחלקו, את הפקת סרטו של דיקפריו מ-2015 "האיש שנולד מחדש".
הערותיו ופניותיו של דיקפריו מתמקדות רבות בהכחשת שינויי האקלים, בעיקר בקרב לוביסטים תאגידיים ופוליטיקאים בארצות הברית.
הם מראיינים את האסטרונאוט יליד בריטניה פירס סלרס, מדען של נאס"א שטס לשלוש משימות חלל, שדן ברצונו לפרסם את סכנות ההתחממות הגלובלית בזמן הקצר שנותר לו לחיות, שכן הוא חלה בסרטן הלבלב בשלב IV. הוא נפטר ב-23 בדצמבר 2016.
ליהוק

יחד עם דיקפריו, מופיעים בסרט התיעודי פירס סלרס, ברק אובמה, האפיפיור פרנציסקוס, סוניטה נראין, אנוטה טונג, ג'ון קרי, אילון מאסק, אלחנדרו גונסלס איניאריטו, יוהאן רוקסטרום, גרג מנקיוב, גידעון אשל, לינדזי אלן, ג'רמי ג'קסון, תומאס רמנגסאו ג'וניור, אלווין לין, מא ג'ון, מייקל מאן, פיליפ לווין, ג'ייסון אי בוקס, ד"ר אנריק סלה, מייקל ברון, ובאן קי-מון.
שידור וסטרימינג

הסרט היה זמין בחינם באינטרנט בין 30 באוקטובר ל-6 בנובמבר 2016, לקראת יום הבחירות בארצות הברית, לאחר ששודר בערוץ נשיונל ג'יאוגרפיק ב-171 מדינות ובערוצי הטלוויזיה הלאומיים של חלק מהמדינות. הסרט כתוב ב-45 שפות. הסרט נצפה ביותר מ-2 מיליון פעמים ביום שלאחר שחרורו. החל מנובמבר 2022, הוא זמין לצפייה בדיסני+.
מס פחמן

הסרט בוחן מקרוב את האפשרות להטלת מס פחמן (אנ') בארצות הברית.
תגובות

לפני המבול תואר כ"מרגש באופן מפתיע" וכ"סרט דוקומנטרי מכל הלב, הגון וחינוכי על הנושא החשוב ביותר של זמננו" ב"הגרדיאן".
הערות שוליים

↑  "Before the Flood". IMDb. נבדק ב-9 בספטמבר 2016. {{cite web}}:  (עזרה)
↑  "DiCaprio unveils climate change film 'Before the Flood'". The Washington Post. Associated Press. 9 בספטמבר 2016. אורכב מ-המקור ב-10 בספטמבר 2016. נבדק ב-10 בספטמבר 2016. {{cite news}}:  (עזרה)
↑  "President Obama Urges Swift Action on Climate Change". News.nationalgeographic.com. נבדק ב-2016-10-24.
↑  Chow, Lorraine (25 באוקטובר 2016). "Watch Leonardo DiCaprio's climate change doc online for free". EcoWatch. נבדק ב-2016-10-27. {{cite web}}:  (עזרה)
↑  "Before the Flood – Painting". Before the Flood.
↑  Times, Los Angeles (20 באוקטובר 2016). "Leonardo DiCaprio crosses the globe in the climate change documentary 'Before the Flood'". Los Angeles Times. נבדק ב-2016-11-01. {{cite web}}:  (עזרה)
↑  "Guarda Before the Flood, il documentario di DiCaprio contro il cambiamento climatico". Wired (באיטלקית). 2016-10-30. אורכב מ-המקור ב-2016-10-31. נבדק ב-2016-11-01.
↑  "DiCaprio's 'Before the Flood' explores a different inconvenient truth: Human nature". Fusion. אורכב מ-המקור ב-18 בפברואר 2017. נבדק ב-2 בנובמבר 2016. {{cite web}}:  (עזרה)
↑  Halls, Eleanor. "Leonardo DiCaprio almost died making his documentary Before The Flood". British GQ (באנגלית בריטית). נבדק ב-2016-11-10.
↑  "Director 'horrified' by Alta. oilsands scenes in DiCaprio's 'Before The Flood'". CTVNews. נבדק ב-2016-11-10.
↑  Climate scientist and Nasa astronaut Piers Sellers dies aged 61, The Guardian, December 24, 2016.
↑  "Before the Flood – Dr. Ian Singleton, Ph.D". Before the Flood.
↑  "Before the Flood – Lindsey Allen". Before the Flood.
↑  "Before the Flood – Jeremy Jackson". Before the Flood.
↑  "Before the Flood – Thomas Esang "Tommy" Remengesau, Jr". Before the Flood.
↑  "Before the Flood – Alvin Lin". Before the Flood.
↑  "Before the Flood – Dr. Enric Sala". Before the Flood.
↑  DeFore, John (9 September 2016). "'Before the Flood': Film Review – TIFF 2016". The Hollywood Reporter.
↑  "New documentary "Before The Flood" to air globally on NatGeo on October 30th – Leonardo DiCaprio Foundation : Leonardo DiCaprio Foundation". leonardodicaprio.org. אורכב מ-המקור ב-2017-01-18. נבדק ב-2016-12-03.
↑  "National Geographic Channel e RTP unidas contra as alterações climáticas – Estreia de "Before the Flood" | Extra | RTP". Extra (בEuropean Portuguese). 2016-10-26. נבדק ב-2016-12-03.
↑  "Avant le film "Before the Flood", comment DiCaprio a montré son engagement pour la planète". Franceinfo (בצרפתית). 2016-10-30. נבדק ב-2016-12-03.
↑  Observador. "Documentário de Leonardo DiCaprio sobre alterações climáticas faz sucesso na Internet". Observador. נבדק ב-2016-12-04.
↑  "Carbon Tax Center – Pricing carbon efficiently and equitably". carbontax.org.
↑  "Before the Flood – The Film". Before the Flood. נבדק ב-2017-04-03.
↑  Sagansky, Gillian. "Leonardo DiCaprio's Climate Change Documentary "Before the Flood" Is Incredibly Moving". W Magazine. נבדק ב-2016-11-01.
↑  Bradshaw, Peter (2016-10-20). "Before the Flood review – DiCaprio's level-headed climate change doc". The Guardian. ISSN 0261-3077. נבדק ב-2016-11-01.
גן התענוגות הארציים
Taylor Swift: The Eras Tour

| --- | --- |

 מבוסס על:  The Eras Tour 
 בימוי:  סם רנץ' 
 הופק בידי:  טיילור סוויפט 
 שחקנים ראשיים:  טיילור סוויפט
 מוזיקה:  טיילור סוויפט 
 מדינה:  ארצות הברית 
 חברה מפיצה:  Trafalgar Releasing, Cinemark Theatres, AMC Theatres, דיסני+ 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 13 באוקטובר 2023  ישראל 3 בנובמבר 2023
 משך הקרנה:  165 דק' 
 שפת הסרט:  אנגלית 
 סוגה:  סרט תיעודי, סרט קונצרט 
 הכנסות באתר מוג'ו:   rl4054352641
 tstheerastourfilm.com
 דף הסרט ב־IMDb
 
Taylor Swift: The Eras Tour הוא סרט הופעה אמריקאי, המתעד את סיבוב ההופעות "The Eras Tour" של הזמרת-יוצרת האמריקאית טיילור סוויפט. הסרט בבימויו של סם רנץ' ובהפקתה של סוויפט, הוא מופץ על ידי AMC Theatres וסינימארק (Cinemark Theatres), והקרנתו החלה בארצות הברית וברחבי העולם ב-13 באקוטובר 2023.
לאחר שהמשא ומתן שניהלה עם האולפנים הגדולים כשל, סוויפט חתמה הסכם הפצה חסר תקדים ישירות עם רשתות בתי הקולנוע AMC ו-Cinemark.
צילומי הסרט התרחשו באוגוסט 2023, בשלוש הופעות באצטדיון SoFi Stadium באינגלווד, קלפורניה. ה-SAG-AFTRA, גילדת שחקני המסך, אפשרה להפקה להתקדם למרות  שביתת השחקנים. סוויפט הכריזה מאוחר יותר באותו החודש על הקרנת הבכורה הצפויה ב-13 באוקטובר. ההכרזה המפתיעה גרמה לבתי הקולנוע להסיט את תאריכי הקרנת הבכורה של מספר סרטים אחרים שתוכננו לתאריך זה.
הסרט זכה לביקוש עצום, והכניס מספר שיא של 37 מיליון דולר ביום הראשון של המכירה המוקדמת בארצות הברית.
רקע

The Eras Tour הוא סיבוב ההופעות הששי של הזמרת-יוצרת האמריקאית טיילור סוויפט. הוא נפתח באריזונה ב-17 במרץ 2023, ועתיד להסתיים ב-2024. ההופעה נמשכת כשלוש שעות, וכוללת כ-44 שירים, המחולקים לעשר מערכות המתארות באופן רעיוני את עשרת אלבומי האולפן של סוויפט. סיבוב ההופעות זכה להצלחה מסחרית ולשבחי המבקרים, והפך לתופעה תרבותית וכלכלית שחוזקה על ידי ביקוש עולמי חסר תקדים לכרטיסים וטירוף מעריצים.
ב-2023 הזמינה סוויפט תיעוד של סיבוב ההופעות, שנועד לצאת בקולנוע כסרט באורך מלא. סם רנץ', שעבד בעבר על סרט סבב ההופעות של הזמרת בילי אייליש - Happier Than Ever, The World Tour, ועל סרט סבב ההופעות של הזמרת ליזו - Lizzo: Live in Concert, נשכר כבמאי. הסרט צולם בשלושת ההופעות הראשונות מתוך שש שנערכו בלוס אנג'לס.
חברת ההפקה של סוויפט הפיקה את הסרט באופן עצמאי. ויתור על מעורבותם של אולפנים גדולים סייע לסוויפט לחסוך בהוצאות. האתר Puck העריך שעלות הפקת הסרט הייתה בין 10 ל-20 מיליון דולר.
סוויפט הכריזה על הסרט ב-31 באוגוסט בחשבונותיה ברשתות החברתיות השונות, וכן בראיון בתוכנית  בוקר טוב אמריקה. מכירות הכרטיסים החלו באותו היום.
הפצה

הקרנת הבכורה נערכה ביותר מ-100 מדינות ברחבי העולם ב-13 באוקטובר 2023. גם אלבומה של סוויפט 1989 (Taylor's Version) ראה אור באוקטובר, וגרם להתגברות ההתעניינות בסרט.
בישראל, הקרנת הבכורה של הסרט תוכננה ל-13 באוקטובר 2023, ביחד עם שאר מדינות העולם, אך זו נדחתה בעקבות מלחמת חרבות ברזל והנחיות פיקוד העורף. הסרט הוקרן בישראל בסופי שבוע וימי ראשון מ-3 בנובמבר 2023 עד 19 בנובמבר 2023.
רשת AMC Theatres מטפלת בהשקה הבינלאומית של הסרט, ופועלת כמפיצה עולמית בפעם הראשונה מאז הקמתה. הסרט הוקרן בכל אולם של קולנוע אודאון באירופה, ובסך הכל הוקרן במעל 8,500 בתי קולנוע, ובמעל 100 מדינות. בצפון אמריקה הסרט הוצג בלמעלה מ-4,000 בתי קולנוע.
משך ההקרנה של הסרט הוא שעתיים ו-45 דקות, והוא כולל את רשימת השירים המלאה של סוויפט מסיבוב ההופעות, כולל "שירי הפתעה" מההופעות שלה.
הפצה > קדם מכירות

ב-5 באוקטובר 2023, פורסם כי הסרט השיג למעלה מ-100 מיליון דולר במכירות כרטיסים מוקדמות ברחבי העולם, והיה לאחת מהקרנות הבכורה הגדולות של 2023. הסרט עלה בעקביות על הציפיות, וקבע שיא מכירת כרטיסים ליום אחד ל-AMC Theatres עם 26 מיליון דולר בצפון אמריקה.
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2024 | פרס גלובוס הזהב | הישג קולנועי וקופתי | מועמדות |  |
| 2024 | פרס בחירת הקהל | סרט השנה | מועמדות |  |